questions: asking about cultivation of strawberry  
 answers: স্ট্রবেরী সাধারনত শীতপ্রধান এলাকায় ভালো জন্মে থাকে। এটি চাষে আবহাওয়া শুকনা হলে
ভালো হয়। স্ট্রবেরী চাষে মাটি উর্বর দোআঁশ থেকে বেলে দোআঁশ মাটি খুবই উপযোগী। জমি
যেন উচু হয় সেদিকে বিশেষ খেয়াল রাখতে হবে। কারন যে জমিতে জল জমে থাকে সেখানে
স্ট্রবেরী চাষ করা সম্ভব নয়।
জমি তৈরি ও চারা রোপন:
স্ট্রবেরী চাষে  জমি ভালোভাবে চাষ ও মই দিয়ে তৈরি করে নিতে হবে। জমি ১ ফুট গভীর করে
চাষ দিতে হবে। প্রয়োজনে সার প্রয়োগ করতে হবে।
রোপনের সময়:
স্ট্রবেরী চারা রোপন করার উপযুক্ত সময় হলো আশ্বিন মাস। তবে নভেম্বর থেকে ডিসেম্বর
মাস পর্যন্ত ও স্ট্রবেরী চারা রোপন করা যায়।
চারা তৈরি:
স্ট্রবেরী গাছ সাধারনত রানারের মাধ্যমে বংশবিস্তার করে থাকে। রানার হলো কচুর লতির
মতো দেখতে এক ধরনের লতা। আগের বছরের একটি সুন্দর গাছ তুলে নিয়ে তাকে জৈব পদার্থ
সমৃদ্ধ মাটিতে রোপন করে তা থেকে রানারের শিকড় সংগ্রহ করতে হবে।সেই শিকড় ৫০ ভাগ
গোবর ও ৫০ ভাগ পলিমাটি যুক্ত মাটিতে নিয়ে একটি পলিথিনে রোপন করতে হবে।

বেড তৈরি:
চারা রোপন করার জন্য আগে জমিতে বেড তৈরি করে নিতে হবে। প্রতি বেড ৩ ফুট প্রশস্ত
করে তৈরি করতে হবে। দুইটি বেডের মাঝখানে ১-১.৫ ফুট চওড়া করে নালা রাখতে হবে। প্রতি

বেডে এক লাইন থেকে আরেক লাইনের দূরত্ব হবে ১.৫-২ ফুট। এক লাইন থেকে আর এক
লাইনে চারা রোপন করার দূরত্ব হবে ১-১.৫ ফুট। প্রতি শতকে প্রায় ১৫০ টি চারা রোপন করা
যেতে পারে।
সার প্রয়োগ:
প্রতি শতকে গোবর সার ১০০-১২০ কেজি, টিএসপি ৮০০ গ্রাম, ইউরিয়া ১ কেজি, এমওপি সার
৯০০ গ্রাম , জিপসাম ৬০০ গ্রাম প্রয়োগ করতে হবে। জমিতে শেষ বার চাষ দেয়ার সময় গোবর
, টিএসপি ও জিপসাম প্রয়োগ করতে হবে | অর্ধেক পরিমান এমওপি সার চার রোপন করার ১৫
দিন পর দিতে হবে। তারাপর বাকি সার চারা রোপন করার ১৫-২০ দি পর পর কিস্তিতে প্রয়োগ
করতে হবে।
আগাছা দমন:
জমি আগাছা মুক্ত রাখতে হবে। আগাছা ফসলের অনেক ক্ষতি করে থাকে। চারা লাগানোর পর
চারার গোড়া থেকে প্রচুর রানার বের হবে | এগুলো জমি ঢেকে ফেলে তাই ফলন বাধাগ্রস্ত হয়।
এগুলো ১০-১৫ দিন পর পর ছাটাই করে দিতে হবে।
পরিচর্যা:
স্ট্রবেরী গাছ সরাসরি মাটির সংস্পর্শে আসলে ফল পচে যাবার সম্ভাবনা থাকে। তাই চারা
রোপন করার ২০-২৫ দিন পর স্ট্রবেরীর বেড কালো পলিথিন দিয়ে বা খড় দিয়ে ঢেকে দিতে
হবে। খড় দিয়ে ঢেকে দেওয়ার আগে খড় শোধন করে নিতে হবে। এই জন্য ব্যাভিস্টিন ডি এফ ২
গ্রাম নিয়ে তা এক লিটার জলের সাথে মিশিয়ে খড় শোধন করে নিতে হবে তাহলে আর
উইপোকার আক্রমন হয় না।
ফল সংগ্রহ:
ভাদ্র মাসের মাঝামাঝি সময়ে যে চারা গাছ রোপন করা হয়ে থাকে সেগুলে পৌষ মাস থেকে
ফাল্গুন মাস পর্যন্ত ফল দিতে থাকে। প্রতি গাছে গড়ে প্রায় ৩০-৩২ টি ফল ধরতে পারে।
হেক্টর প্রতি ফলন প্রায় ১০-১২ টন।